Amador Víctor González

Amador Víctor González, nado en Mondoñedo o 19 de xullo de 1890 e finado en Río Gallegos o 19 de abril de 1953, foi un tipógrafo e xornalista galego.

 Traxectoria 
Emigrou sendo moi neno cos seus pais a Buenos Aires. Aos 15 anos xa daba conferencias nas prazas de Bos Aires. Fundou os periódicos La Gaceta del Sur, El Barrio, El Satírico, El Independiente, Letras Patagónicas e La Voz del Pueblo. Tamén foi redactor e colaborador de La Opinión Española, La Fronda, La Argentina, El Diario Español, La Batalla e La Nueva Provincia. Militou no anarquismo, o socialismo e o radicalismo, e as súas actuacións e escritos valéronlle varios procesos con penas de desterro e de cárcere.

 Obras 
 El espíritu obrero en la Patagonia, 1921.
 Huerto azul, 1940.

 Véxase tamén 
 Ligazóns externas 
 Amador, un alma lírica

Categoría:Xornalistas de Mondoñedo
Categoría:Galegos da Arxentina
Categoría:Nados en Mondoñedo
Categoría:Nados en 1890
Categoría:Finados en 1953